सभ्यता दुआर

सभ्यता दुआर भारत के बिहार राज्य के पटना नगर मे गंगा नदी के तिरे एगो बलुइया पथल के बनल एगो दुआर हऽ। ई दुआर मौर्य इस्टाइल के एगो उदाहरन हऽ जेवन की पाटलिपुत्र के गउरबसाली इतिहास आ बिहार के सा सभ्यता के देखावेला। हेकर कल्पना लेफ्टीनेंट जनरल श्रीनिवास कुमार सिन्हा कइले रहीं। ई 32 मीटर ऊँच हऽ आ गेटवे ऑफ़ इंडिया (26 मीटर) ले 6 मीटर बेसी ऊँच हऽ। हेकरा बनावे मे 5 करोड़ के खरचा आइल रहे। हई समारक सम्राट अशोक अंताराष्ट्रिय कन्वेंशन केंद्र के प्रंगान मे 1 एकड़ मे छितरल बा। हेकरा प मेगस्थनीज, अशोक, बुद्ध आ महावीर के कहल बात लिखल बा। बिहार के मुख्यमंत्री नीतीश कुमार जी हेकर उदघाटन 21 मई 2018 के कइले रहीं।

श्रेणी:पटना